Өй-санаа таҥара таһымыгар диэри сайыннаҕына, күүһүрдэҕинэ үгэс үөскээн бэйэтин харыстанар, көмүскэнэр күүстэнэр. Ол күүс таҥара накааһа диэн ааттанар. Бу күүс сахалыы таҥара үөрэҕин олохторугар тутуспатахтары, кэспиттэри кэһэтэн үөрэтэр аналлаах. Киһи үчүгэй эбэтэр куһаҕан быһыылары оҥорон кэбиһэрин сахалар билэллэр, “Үчүгэй уонна куһаҕан солбуйсан биэрэллэр” диэн этэллэр. Үчүгэйи оҥоруу үчүгэйинэн төлөнөр буоллаҕына, куһаҕаны оҥоруу иэстэбили үөскэтэр.